[{"text_idx": "#000000", "text": "Metzger naskig\u0302tago * 3a Februaro 1887"}, {"text_idx": "#000001", "text": "La naskig\u0302tago de Max Josef Metzger komence de februaro estas malpli rimarkata kompare al la mortotago en aprilo, dum kiu oni prezentas la tristaj flankon de lia vivo dum la lastaj monatoj antau\u0306 la ekzekuto."}, {"text_idx": "#000002", "text": "Li gaja flanko montrig\u0302as dum la junaj jaroj, precipe en Graz. En la komplika epoko post la Unua Mondmilito li eldonis junularan revuon \u00bbKatholische Jugendzeitung\u00ab kaj en c\u0302iu de la monataj numeroj estis rubriko \u00bbEine Plauderstunde mit dem Onkel\u00ab (subskribita par \u00bbOnkel Max\u00ab). Li klarigis al la junaj au\u0306skultantoj, kio okazis en la mondo (transiro de monarkio al republiko). En unu eldono li malkas\u0302is, ke la s\u0302atas Apfelstrudel (pomstrudelo)"}, {"text_idx": "#000003", "text": "Certe li g\u0302ojus, ke sur la Max-Josef-Metzger-Platz en Berlino apud Mu\u0308llerstrasse en Wedding estas abunda spaco por la ludo de infanoj kaj junuloj. La nova (senpaga) bros\u0302uro de Bezirksamts Mitte prezentas la placon sur pag\u0302o 122."}, {"text_idx": "#000004", "text": "La teksto mencias, ke sur la kurejo trovig\u0302as vortoj en Esperanto, kaj mencias, ke Metzger aktivis por Esperanto."}, {"text_idx": "#000005", "text": "La surkriboj bedau\u0306rinde estas la solaj mencioj de Esperanto sur la placo. Sur la s\u0302talaj tabuloj en la grundo paralele al Mu\u0308llerstrasse kun biografiaj informoj mankas iu mencio."}, {"text_idx": "#000006", "text": "Pliaj detaloj en la raporto pri la inau\u0306guro la 6an de Junio 2019."}, {"text_idx": "#000007", "text": "Pro la \u201cmotivigaj\u201d vortoj en Esperanto la tuta Max-Josef-Metzger-Platz transformig\u0302is al \u00bbZEO\u00ab, do \u00bbZamenhof/Esperanto-objekto\u00ab. Inter ili trovig\u0302as tute malfacile atingeblaj objektoj kiel asteroido au\u0306 insulo en antarktiko, sed ankau\u0306 stratoj kaj monumentoj."}, {"text_idx": "#000008", "text": "C\u0302i tiu \u00bbZEO\u00ab en la koro de Berlino estas tute facile atingebla. De la norda elirejo (direkto Alt-Tegel) de metroo-linio U6 (Wedding) oni rekte atingas la sudan angulon de la placo. Dum somero tie estas puto por senkoste preni trinkakvon."}, {"text_idx": "#000009", "text": "Pliaj informoj en la germanlingva bros\u0302uro, kiu estas disponebla c\u0302e la eldonejo kaj la pag\u0302oj estas prezentitaj kiel formatita teksto (ne PDF)."}, {"text_idx": "#000010", "text": "La tuta teksto de la pag\u0302o 122 estas en la germanlingva versio de c\u0302i tiu pag\u0302o."}]